**REPUBLIKA HRVATSKA**

**LIČKO-SENJSKA ŽUPANIJA**

**Grad Novalja**

**Gradski muzej Novalja**

KLASA: 400-02/25-01/01

URBROJ: 2125-6-1-25-01

 Novalja, 28. siječnja 2025.

**RAZINA: 21**

**BROJ RKP-a: 28516**

**MATIČNI BROJ: 057147020000**

**OIB: 45467719043**

**ŠIFRA DJELATNOSTI: 91.02**

**TRANSAKCIJSKI RAČUN: HR2323400091111219787**

**Bilješke uz financijske izvještaje za razdoblje**

1. **siječnja 2024. - 31. prosinca 2024.**
2. **Opći podaci o ustanovi**

Naziv Muzeja glasi: Gradski muzej Novalja (u daljnjem tekstu: Muzej).

Sjedište Muzeja je u Novalji, Ulica kralja Zvonimira 27.

Osnivač Muzeja je Grad Novalja, sa sjedištem u Novalji, Trg dr. Franje Tuđmana 1 (u daljnjem tekstu: Osnivač). Muzej u obavljanju muzejske djelatnosti:

- prikuplja muzejsku građu i muzejsku dokumentaciju,

- čuva muzejske predmete u odgovarajućim uvjetima i štiti cjelokupnu muzejsku građu, muzejsku dokumentaciju, baštinske lokalitete i nalazišta u svrhu obrazovanja, proučavanja i uživanja u skladu s propisima o zaštiti i očuvanju kulturnih dobara,

- vodi propisanu muzejsku dokumentaciju o muzejskim predmetima, zbirkama i aktivnostima muzeja,

- organizira stalne i povremene izložbe,

- organizira istraživanja, izdavačku djelatnost, predavanja, konferencije i stručne skupove te organizira edukativne aktivnosti i radionice,

- podržava i organizira umjetnička i kulturna događanja u okviru svoga djelokruga,

- osigurava da poslove upravljanja muzejskom zbirkom obavljaju stručni muzejski djelatnici sukladno standardima,

- osigurava dostupnost zbirki u obrazovne, stručne i znanstvene svrhe,

- osigurava prihvatljivo okruženje za javnost i dostupnost građe,

- provodi digitalizaciju muzejske građe,

- obavlja reviziju muzejske građe u muzeju i dostavlja o tome izvješće ministarstvu nadležnom za poslove kulture i Osnivaču,

- obavlja procjenu povijesne, znanstvene, umjetničke i tržišne vrijednosti muzejske građe za potrebe upravljanja imovinom, za osiguranje i otkup,

- izrađuje stručna mišljenja, vještačenja i elaborate o muzejskome predmetu, građi, zbirci o kojoj skrbi i drugim kulturnim dobrima te dijelovima prirode,

- može organizirati izradu i prodaju suvenira i predmeta te izdavanje i prodaju publikacija tematski vezanih uz fundus i program muzeja,

- obavlja i druge djelatnosti sukladno Zakonu o muzejima (u daljnjem tekstu: Zakon).

Muzej trenutno ima 5 zaposlenih od čega dvoje na pola radnog vremena, a troje na puno radno vrijeme. Dva zaposlena imaju visoku stručnu spremu od čega je jedan zaposleni kustos -pripravnik na puno radno vrijeme. Troje zaposlenih ima srednju stručnu spremu.

1. **Bilješke uz PR-RAS**

**Ukupni prihodi poslovanja (X678)**  Gradskog muzeja za 2024. godinu iznose 125.966,11 eura te su veći od Ukupnih prihoda poslovanja za prethodnu godinu. Razlozi povećanja su:

povećanje osnovice plaće, zaposlenje novog djelatnika, održavanje više manifestacija u Gradskom muzeju, Arheološkoj zbirci Stomorica i galeriji Era nego u prethodnoj godini.

Ostvareni prihodi sastoje se:

**Prihodi od imovine (641)** u 2024. godini iznose 2,96 eura.

**Vlastiti prihodi** sastoje se od **Ostali nespomenuti prihodi (652)** koji iznose 5.448,19 eura i **Prihoda od prodaje proizvoda i robe (661)** koji iznose 2.040,00 eura. Navedene stavke se odnose na ulaznice muzeja te prodaju suvenira (Zaks tradicionalne replike nakita sa Caske).

**Prihodi iz nadležnog proračuna za financiranje redovne djelatnosti (671)** (gradski proračun) za 2024.g. iznose 118.474,96 eura.

**Ukupni rashodi poslovanja (Y345)** muzeja za 2024.g. iznose 123.397,78 eura.

Ukupni rashodi se sastoje od:

**Rashoda za zaposlene (31)** iznose 72.856,73 eura, povećanje se odnosi na zaposlenje novog djelatnika te djelatnika preko sezone i povećanje osnovice plaće .

**Materijalnih rashoda(32) i financijskih rashoda (34)** koji iznose 47.368,55 eura.

Povećan je broj manifestacija muzeja ( i ostalih ustanova u sklopu muzeja).

Pa je tako u prošloj godini održano sve skupa 15 manifestacija( izložbi, radionica, vodstva, predavanja i sl.) Veća odstupanja vidljiva su na sljedećim pozicijama:

Materijal i sirovine je stavka koje nije bilo u prošloj godina već je nastala u 2024. jer je Muzej počeo sa prodajom suvenira.

Usluga telefona, pošte i prijevoza(9)povećana je na 518,90 eura zbog povećane potrebe prijevoza- prijevoz slika za potrebe izložbi u galeriji Era.

Usluga promidžbe i informiranja( 11) povećana je na 19.517,63 eura;

Iznos se odnosi na povećanje broja manifestacija unutar tri institucije ( gradski muzej, Arheološka zbirka Stomorica i galerija Era) koje su praćene većim brojem promidžbe:

plakati i društvene mreže.

Izrada blagdanskih photopointova( Uskrs i Božić) s motivima hrvatske i lokalne baštine.

Zdravstvene i veterinarske usluge(13) povećane su na 1.140,00 eura zbog povećane cijene usluge kao i zbog novog djelatnika.

Intelektualne i osobne usluge(14)povećane su na 14.862,54 eura zbog povećanog broja manifestacija unutar muzeja.

Usluge su se odnosile na ljetnog turističkog vodiča, voditelje tečajeva i radionica, voditelje otvorenja programa svečanih otvorenja izložbi.

Računalne usluge(15) povećane su na 2.375,00 eura zbog kupnje online programa maloprodaje. Ostali iznos koji je nepromijenjen se odnosi na Link 2 koji je obavezna aplikacija za unos građe ( građa postava i dokumentacija ) te održavanje web stranice.

Ostale usluge je stavka koje nije bilo u prošloj godini već je za potrebe kreativne radionice uvedena u 2024.g.

Ostali nespomenuti rashodi(19)su povećani na 1.069,47 zbog povećane djelatnosti muzeja i organizacije većeg broja manifestacija koje sa sobom povlače veći broj nepredviđenih troškova.

**Proizvedena dugotrajna imovina (42)** povećana je na 3.172,50 eura zbog kupnje uredskog kompjutera(dotrajalost starog), laptopa za portu za potrebe uvođenje programa maloprodaje te nabave stalaka za stalni postav.

Razlika ostvarenih prihoda i primitaka te rashoda i izdataka daje višak prihoda i primitaka u iznosu od 2.568,33 €. Ako tom iznosu pribrojimo preneseni višak iz prethodne godine u iznosu od 2.621,06 € dobit ćemo višak prihoda i primitka za pokriće u slijedećem razdoblju u iznosu 5.189,39 €.

1. **Bilješke uz RAS-funkcijski**

Ovaj Izvještaj sastavlja se za potrebe izvještavanja prema makroekonomskim statističkim sustavima.

U Izvještaj se funkcijski klasificiraju rashodi poslovanja i rashodi za nabavu nefinancijske imovine, dok se izdaci za financijsku imovinu i obveze ne razvrstavaju funkcijski i ne uključuju se u ovaj Izvještaj.

Ukupni rashodi iskazani su pod šifrom Y034 i iznose 123.397,78 eura.

1. **Bilješke uz BILANCU**

Imovina Muzeja na dan 31. prosinca 2024. godine iznosi 15.761,83 eura i uvećana je u odnosu na 01.siječnja 2024.g., a odnosi se na nefinancijsku imovinu: 3.997,17eura i financijsku imovinu: 11.764,66 eura.

Nefinancijska imovina se odnosi na nabavu računala, laptopa te uredske opreme. Novi uredski kompjuter je nabavljen zbog dotrajalosti staroga a laptop je nabavljen za pokretanje programa maloprodaje. Stalci su nabavljeni za potrebe stalnog postava.

Financijska imovina se odnosi na Novac u banci i blagajni:4.283,39 eura i Kontinuirani rashodi budućih razdoblja: 7.481,27 eura.

Depozita, zajmova, vrijednosnih papira, dionica, potraživanja i nedospjelih naplata Muzej nema.

1. **Bilješke uz P-VRIO**

U ovaj Izvještaj unose se podaci o događajima koji nisu rezultat transakcija, a utjecali su na promjene u stavkama Bilance. U obrascu P-VRIO iskazuju se sve promjene u vrijednosti i obujmu imovine i obveza, koje su utjecale na smanjenje ili povećanje imovine i obveza, a nisu direktno posljedica transakcija iskazanih u prihodima i rashodima, a kojih nije bilo u 2024.g.

1. **Bilješke uz OBVEZE**

Stanje obveza na početku izvještajnog razdoblja (01. siječnja 2024. godine) je iznosilo 0,00 € (V001).

Povećanje obveza u razdoblju od 01. siječnja do 31. prosinca 2024. godine iznosilo je 52.684,85 eura (V002).

Podmirene obveze u izvještajnom razdoblju iznosile su 45.203,58 eura(V004).

Stanje obveza na kraju izvještajnog razdoblja (V006) iznosi 7.481,27 eura i nisu dospjele.

 Privremeni ravnatelj:

 Jelena Šćiran